Nyderlandų reichskomisariatas
Nyderlandų reichskomisariatas (vok. Reichskommissariat Niederlande) – civilinis okupacinis administracinis vienetas, įkurtas nacistinės Vokietijos okupuotuose Nyderlanduose Antrojo pasaulinio karo metais. Visas jo pavadinimas buvo Nyderlandų okupuotų teritorijų reichskomisariatas (vok. Reichskommissariat für die besetzten niederländischen Gebiete). Okupacinei valdžiai vadovavo Artūras Zeis-Inkvartas, paskutinis Austrijos kancleris, prieš jos prijungimą prie Vokietijos.